Joang ho lokisetsa pelepele e hloekileng bakeng sa ho qhoma? Kamora ho kotula pepere e tlameha ho etsoa ka hloko. KARABO - Setlogolo, Kgang ya gago e botlhoko e le ruri setlogolo. Ke tshwanelo ya ngwana mongwe le mongwe go tshela sentle a sa sotlakakiwe. Mme a e re ke ise ke go arabe setlogolo ke go akgolele bopelokgale jwa gago jwa go batla dikgakololo; motlapele a re ngwana yo o sa leleng o swela tharing. Seemo se o tlhalositseng se diphatsa ka se ka le itsa go dira sentle mo dithutong tsa lona. Ga ke eletse gore le tswelele le tshelela mo go sone. O nkutlwe sentle, ga ke re le phuthe mesobana le inee naga. Se se botlhokwa se o ka se dirang ke go ikgolaganya le ofisi ya boipelego go tsibosa mmaboipelego wa lona ka mangomo a le tshelelang mo go one. Ka a rwele boikarabelo jwa go bona gore le tshela sentle morago ga phularo ya motsadi wa lona, go nale go le gontsi mo a ka go dirang go bona gore seemo se a fetoga; mme ebile o tlamega go se tsibogela ka bofefo gore le lona fela jaaka bana ba bangwe le tshele sentle.